Lolland-Falsters Stifts-Tidende, 1831-08-23
En russisk Orlogsfregat og tvende Brigger, som vare ankomne til Kbhavn den 7de dennes og havde ankret i Renden, lettede den 15de og gik under Seil nordefter. For nogle Dage siden indtraf i Kbhavn den sørgelige Hændelse, at en ved det kongelige Veicorps ansat Embedsmand i Sindsvildelse styrtede sig ud af Vinduet fra et Huus i Adelgaden. Den Ulykkelige blev, i en tilsyneladende livløs Tilstand, kjørt paa Hospitalet. Den 16de d. M., om Morgenen Kl. 2 1/2, udbrød i Huset No. 231 i Adelgaden i Kjøbenhavn en voldsom Huusild, der først dæmpedes efter 1 1/2 Times Forløb. Huset, af hvilket dog kun øverste Etage afbrændte, blev aldeles ødelagt ved det nedstyrtende Gruus og Tømmer og det nedstrømmende Vand, da, formedelst den meget indskrænkede Plads, Jlden ene fra oven kunde bekjæmpes. Aarsagen til Jlden vides endnu ikke; ingen af Nabobygningerne leed nogen synderlig Skade. Til Berigtigelse af de forhen givne Meddelelser, og til yderligere Oplysning i psychologisk Henseende, troer Man endnu at burde optage følgende Notiser og Snigmorderen Hoff: "Morderen har i Forhørene forklaret, at han, ligge siden dette Aars April, da han blev underkastet Arrest og Forhør, paa Grund af et begaaet Pengetyveri, for hvilket han blev sigtet, har baaret et Nag til den Myrdede, som, ved den Omstændighed, at han, skjøndt frikiendt, saae sig mistænkt, steeg til en saa høi Grad, at han besluttede at aflive sig selv. Dette Forsæt kom imidlertid ikke til Udførelse, og veeg snart for den Beslutning at tage hans formeentlige Forfølger af Dage. Denne Beslutning modnedes til en saadan Fasthed hos ham, at han ikke havde Ro, hverken Nat eller Dag, og han tidt i Eenrum udbrød i de heftigste Bønner og at Gierningen maatte lykkes ham, ja han skal endog have villet taget Alterens Sacramente, til hemmelig Stadfæstelse paa sin Beslutning, hvori dog de uforudseete Omstændigheder hindrede ham. Morder forklarer han, at have begaaet paa følgende Maade: Efter at have af Oppasseren i Grevens Dagligstue erfaret, at denne var inde i sit Sovekammer, gik han derind i fuld Mundur, for at præsentere sig, og for med det til denne Hensigt ladte Gevær, ved denne Leilighed at udføre sin Beslutning. Greven stod ved Vinduet, men vendte sig ved hans Jndtrædelse om, og gjorde ham det Spørgsmaal, om han havde meldt sig hos Lieutenanten, Ved Svaret: "Nei, lagde han øieblikkelig an paa ham, og ved Grevens undvigende Bevægelse kom Skuddet til at tage den beskrevne Retning. Hoff skal ikke røbe mindste Anger over sin Gierning; men kun yttre Bekymring for sin Faders og Broders Skjæbne. Han forsikkrer, at han først efter Mordets Fuldbyrdelse har kunne faae en rolig Søvn. J Øvrigt viser han Sagtmodighed og Hengivelse i sin Skjæbne. – Hans Dom er nu af Krigsretten forelagt Hs. Maj. Kongen."(Kbhp.)Hr. Licenciat. theol. Brammer, Sognepræst til Snested og Seminariiforstander, agter at udgive: "En geographisk statistisk Beskrivelse over det hellige Land paa Herrens Tid." Som Forfatteren da især har tænkt sig samme Læsere, som have fundet sig opbyggede ved Stiftsprovst Dr. N. Møllers Veiledninger til en andægtig og forstandig bibellæsning, og Consistorialraad Provst T. Müllers Udvikling af den christelige Religions Troeslærdomme, saaledes haaber han, at ogsaa dette Forsøg, vil blive modtaget med Belvillie af den populaire Theologies Yndere. – Skriftet vil omtrent blive 8 Ark, og leveres Subscribenterne for 6 s. Arket, for andre Kjøbere bliver Prisen 8 s.